钦定古今图书集成/方舆汇编/职方典/第1467卷 > 大理府城池考 通志
## 钦定古今图书集成/方舆汇编/职方典/第1467卷 > 大理府城池考 通志

本府。〈太和县附郭。〉

大理府城池　一名“紫城” ，即汉叶榆地。明洪武十五年重筑。明年，都督冯诚展东城一百丈，周十二里，高二丈五尺，敌台十五座，铺舍三十九所。池阔四丈，深八尺，开四门：东曰通海，南曰承恩，西曰苍山，北曰安远。城上四陲为曲楼。

皇清康熙年间，道府重修。池阔四丈，深八尺。

外州县

赵州城池　明弘治二年，宪副“林俊筑土城，周三里，高一丈三尺，池深一丈。”

云南县城池　即卫城，明洪武十九年建，周四里三分，高二丈三尺，池阔四丈，深二丈。

皇清康熙七年，守备叶蓁、知县王请度、涂方昇重修。

邓川州城池　，旧以水患频迁。明崇祯十三年，迁州治于邓川驿，“建土城，周六百七丈，无池。” 浪穹县城池　，“明万历末年建土城，周二里三分，高一丈二尺。今圮无池。”

宾川州城池　，明弘治七年筑，掘地得石碑，刻“大罗城” 三字，莫考其始，因以名城，亦以名卫。周四里三分。

云龙州城池　明万历三十年，知州周宪章建立土城。

北胜州城池　，明洪武二十九年建。指挥王佐筑石城，通水壕，周五里三分，高一丈六尺。正德中，震圮，卫官相继重修。

皇清康熙五年，士民重修。